# Χρειάζεστε υποστήριξη για την Βασιλική Επιτροπή για την Αναπηρία;

## Η Βασιλική Επιτροπή για την Αναπηρία

Οι εργασίες της Βασιλικής Επιτροπής για την Αναπηρία θα διαρκέσουν τρία χρόνια, μέχρι το 2022. Θα εξετάσει τρόπους για την πρόληψη της βίας, της κακοποίησης, της παραμέλησης και της εκμετάλλευσης εις βάρος ατόμων με αναπηρία.

Δωρεάν και ανεξάρτητη υποστήριξη είναι τώρα διαθέσιμη για να σας βοηθήσει. Αυτές οι μορφές υποστήριξης χρηματοδοτούνται από την Αυστραλιανή Κυβέρνηση.

## Συμβουλευτική υποστήριξη από το Ίδρυμα Blue Knot

Η συμβουλευτική υποστήριξη παρέχεται σε άτομα με αναπηρία, τις οικογένειές τους και τους φροντιστές τους, καθώς και σε όλους όσοι έρχονται σε επαφή με τη Βασιλική Επιτροπή για την Αναπηρία.

Καλέστε την Εθνική Υπηρεσία Συμβουλευτικής και Παραπομπών (National Counselling and Referral Service), για να συνδεθείτε με σύμβουλο που μπορεί να σας υποστηρίξει, ώστε:

* να συζητήσετε τα συναισθήματά σας σε ένα ασφαλές και εχέμυθο περιβάλλον
* να επιλύσετε ένα πρόβλημα ή ζήτημα
* να κάνετε επιλογές σχετικά με την αφήγηση της ιστορίας σας στη Βασιλική Επιτροπή για την Αναπηρία
* να βρείτε άλλες μορφές πρακτικής υποστήριξης διαθέσιμες σε εσάς.

Καλέστε το **1800 421 468** ή επισκεφθείτε την ιστοσελίδα
[dss.gov.au/disability-royal-commission-support](https://dss.gov.au/disability-royal-commission-support)

Αν βιώνετε οποιαδήποτε μορφή βίας ή κακοποίησης ή ανησυχείτε για την ασφάλειά σας, καλέστε την Αστυνομία στο **000**.

## Υποστήριξη προάσπισης από το Εθνικό Πρόγραμμα Προάσπισης Αναπηρίας

Ένας συνήγορος προάσπισης μπορεί να υποστηρίξει άτομα με αναπηρία (ή μέλη των οικογενειών τους ή φροντιστές που ενεργούν εξ ονόματός τους), ώστε να προστατεύσουν τα δικαιώματά τους και να κατανοήσουν πώς να συμμετάσχουν στις εργασίες της Βασιλικής Επιτροπής.

Ένας συνήγορος προάσπισης θα μπορέσει να σας βοηθήσει να κατανοήσετε πώς να αφηγηθείτε την ιστορία σας, να επιλύσετε προβλήματα, να βρείτε μορφές υποστήριξης επικοινωνίας ή να αποκτήσετε πρόσβαση σε άλλες μορφές υποστήριξης όπως νομικές ή οικονομικές υπηρεσίες. Οι συνήγοροι προάσπισης δεν παίρνουν αποφάσεις για εσάς ούτε σας λένε τι να κάνετε.

## Προσβασιμότητα

Μπορείτε να βρείτε περισσότερα σχετικά με τις διαθέσιμες μορφές υποστήριξης στην ιστοσελίδα μας. Το υλικό διατίθεται σε μορφές προσβάσιμες σε άτομα με ειδικές ανάγκες, όπως Easy Read (Εύκολη Ανάγνωση), Auslan (Νοηματική Γλώσσα), καθώς και μεταφρασμένο στην ιστοσελίδα: [dss.gov.au/disability-royal-commission-support](https://dss.gov.au/disability-royal-commission-support)

Άτομα με κώφωση, βαρηκοΐα ή/και προβλήματα στην ομιλία μπορούν να επικοινωνήσουν μαζί μας μέσω της Εθνικής Υπηρεσίας Αναμετάδοσης

(NRS). Καλέστε το **133 677**.

Αν χρειάζεστε υποστήριξη σε άλλη γλώσσα, μπορείτε να χρησιμοποιήσετε την Εθνική Υπηρεσία Μετάφρασης και Διερμηνείας (TIS National) δωρεάν, ως εξής:

* καλέστε την Εθνική Υπηρεσία Συμβουλευτικής και Παραπομπών στο **1800 421 468** και ζητήστε διερμηνέα. Ο σύμβουλος θα κάνει τις απαραίτητες ενέργειες, ή
* καλέστε την Υπηρεσία Μετάφρασης και Διερμηνείας στο **131 450** και ζητήστε να συνδεθείτε με την Εθνική Υπηρεσία Συμβουλευτικής και Παραπομπών στο **1800 421 468**.

## Πώς να βρείτε μορφές υποστήριξης

Επικοινωνήστε με την Εθνική Υπηρεσία Συμβουλευτικής και Παραπομπών για συμβουλευτική υποστήριξη ή για να σας παραπέμψει σε άλλη υπηρεσία υποστήριξης.

Καλέστε το **1800 421 468** ή το **02 6146 1468** από 9πμ έως 6μμ τις καθημερινές ή 9πμ έως 5μμ τα Σαββατοκύριακα (ώρα Ανατολικής Αυστραλίας).

Στοιχεία επικοινωνίας για υπηρεσίες υποστήριξης μπορείτε να βρείτε και στην ιστοσελίδα μας,
[dss.gov.au/disability-royal-commission-support](https://dss.gov.au/disability-royal-commission-support)

## Εδώ υπάρχει υποστήριξη για εσάς.

National Disability Advocacy Program

Blue Knot Foundation

Australian Government